## Rješenje o odobrenju objavljivanja ponuda za preuzimanje društva Lantea d.d. iz Zagreba Tekstilprometu d.d. iz Zagreba

### NN 19/2005 (7.2.2005.), Rješenje o odobrenju objavljivanja ponuda za preuzimanje društva Lantea d.d. iz Zagreba Tekstilprometu d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

324

Sukladno
odredbama članka 13. stavka 2. Zakona o preuzima­nju dioničkih društava
(»Narodne novine« broj 84/02, 87/02 i 120/02), Komisija za vrijednosne papire
Republike Hrvat­ske, teme­ljem Zahtjeva trgovačkog društva TEKSTILPROMET d.d.,
Zagreb, Kneza Ljudevita Posavskog 31, zastupanog po opunomoćeniku, trgovačkom
društvu TRCIN VRIJEDNOSNICE d.o.o., Zagreb, Berislavićeva 3a, za odobre­nje
objav­ljiva­nja ponude za preuzima­nje javnoga dioničkog društva LANTEA d.d.,
Zagreb, Dubrava 45, na sjednici održanoj dana 27. siječ­nja 2005. godine,
donijela je

## RJEŠENJE

1.
Trgovačkom društvu TEKSTILPROMET d.d., Zagreb, Kneza Ljudevita Posavskog 31,
odobrava se objav­ljiva­nje ponude za preuzima­nje javnoga dioničkog društva
LANTEA d.d., Zagreb, Dubrava 45.

2. Ovo
Rješe­nje objavit će se u »Narodnim novinama«.

```

Obrazloženje
```

I)
Trgovačko društvo TEKSTILPROMET d.d., Zagreb, Kneza Ljudevita Posavskog 31 (da­lje
u tekstu: Ponudite­lj), zastupano po opunomoćeniku, trgovačkom društvu TRCIN
VRIJEDNOSNICE d.o.o., Zagreb, Berislavićeva 3a, podnijelo je Komisiji za
vrijednosne papire Republike Hrvatske (da­lje u tekstu: Komisija), dana 7. siječ­nja
2005. godine, Zahtjev za odobre­nje objav­ljiva­nja ponude za preuzima­nje
trgovačkog društva LANTEA d.d., Zagreb, Dubrava 45 (da­lje u tekstu: Izdavate­lj),
a dana 21. siječ­nja 2005. godine, dopunu toga Zahtjeva, teme­ljem odredbe članka
13. stavka 1. Zakona o preuzima­nju dioničkih društava (da­lje u tekstu:
Zakon). Zahtjevu je priložena s­ljedeća dokumentacija:

– Tekst
ponude za preuzima­nje

–
Ugovor o kupoprodaji 32.800 dionica Izdavate­lja, sklop­ljen dana 14. srp­nja
2003. godine, između Ponudite­lja, kao Kupca i Izdavate­lja, kao Prodavate­lja

– Ugovor o izdava­nju garancije broj 05001220001,
sklop­ljen dana 3. siječ­nja 2005. godine, između RAIFFEISENBANK AUSTRIA d.d.,
Zagreb, Petri­njska 59, kao Banke i Ponudite­lja, kao Nalogodavca

– Garancija broj 05001220001 koju je dana 3. siječ­nja
2005. godine u korist svih dioničara Izdavate­lja izdala RAIFFEISENBANK AUSTRIA
d.d., Zagreb, Petri­njska 59

– I. dodatak garanciji broj 05001220001, kojim se rok
va­ljanosti garancije s roka 15. ožujka 2005. godine produ­ljuje do 30. trav­nja
2005. godine

– Izvadak iz sudskog re­gistra Trgovačkog suda u
Zagrebu za RAIFFEISENBANK AUSTRIA d.d., Zagreb, Petri­njska 59

– Ugovor o obav­lja­nju poslova pohrane dionica,
sklop­ljen dana 5. siječ­nja 2005. godine između Središ­nje depozitarne
agencije d.d., Zagreb, kao depozitara i trgovačkog društva TEKSTILPROMET d.d.,
Zagreb, Kneza Ljudevita Posavskog 31, koje­g zastupa trgovačko društvo TRCIN
VRIJEDNOSNICE d.o.o., Zagreb, Berislavićeva 3a, kao ponudite­lja

– Izjava Ponudite­lja da nije obveznik Agenciji za zaštitu
tržišnog natjeca­nja prijaviti namjeru provedbe koncentracije poduzetnika u
smislu odredbi Zakona o zaštiti tržišnog natjeca­nja (»Narodne novine« broj
122/03) jer nisu ispu­njeni uvjeti iz članka 22. stavak 4. navedenog zakona

– Punomoć kojom trgovačko društvo TEKSTILPROMET d.d.,
Zagreb, Kneza Ljudevita Posavskog 31, opunomoćuje trgo­vačko društvo TRCIN
VRIJEDNOSNICE d.o.o., Zagreb, Berisla­vićeva 3a, na zastupa­nje pred Komisijom
u postupku preuzima­nja dioničkog društva LANTEA d.d., Zagreb, Dubrava 45

– Potvrda o uplati administrativne pristojbe i
naknade.

II) Sukladno odredbi članka 14. Pravilnika o sadržaju
i obliku financijskih i poslovnih izvješća javnih dioničkih društava (»Narodne
novine« broj 118/03), u svezi s odredbom članka 114. stavaka 1. i 5. Zakona o
tržištu vrijednosnih papira (»Narodne novine« broj 84/02), Izdavate­lj je javno
dioničko društvo.

Komisija je izvršila uvid u podatke sudskog re­gistra
na Internetu te utvrdila da teme­ljni kapital Izdavate­lja iznosi 66.427.100,00
kn.

Uvidom
u podatke Središ­nje depozitarne agencije d.d., Zagreb, iz predmeta: Komisija –
dostava podataka o izdavate­ljima, klasa: 450-08/03-01/210 i 450-08/04-01/86,
utvrđeno je da Izdavate­lj ima više od 100 dioničara.

Potom je izvršen uvid u dokumentaciju dostav­ljenu uz
Zahtjev, kao i dokumentaciju kojom raspolaže Komisija.

III) Uvidom u tekstu ponude za preuzima­nje dostav­ljen
uz predmetni Zahtjev, utvrđeno je da ponuda za preuzima­nje nije sastav­ljena
sukladno odredbama članka 12. stavak 1. Zakona, od­nosno da u zahtjevu
nedostaju poslovna adresa Ponudite­lja i zakonska odredba teme­ljem koje se
objav­ljuje ponuda za preu­zima­nje.

Ponudite­lj je podneskom od 21. siječ­nja 2005.
godine, dostavio izmije­njeni tekst ponude za preuzima­nje Izdavate­lja, na način
kako je to Komisija tražila dana 12. siječ­nja 2005. godine.

IV)
Uvidom u Ugovor o izdava­nju bankarske garancije broj 05001220001, sklop­ljen
dana 3. siječ­nja 2005. godine, između RAIFFEISENBANK AUSTRIA d.d., Zagreb,
Petri­njska 59 i Ponudite­lja, te uvidom u Bankarsku garanciju broj
05001220001, koju je dana 3. siječ­nja 2005. godine, u korist dioničara
Izdavate­lja, izdala RAIFFEISENBANK AUSTRIA d.d., Zagreb, Petri­nj­ska 59, utvrđeno
je da ista vrijedi do dana 15. ožujka 2005. godine, a što nije u skladu s
odredbom članka 9. stavak 3. Zakona.

Stoga je pismenom Komisije od dana 12. siječ­nja
2005. godine Ponudite­lj pozvan dostaviti novu bankarsku garanciju ili dodatak
garanciji broj 05001220001, kojim se rok važe­nja garancije određuje sukladno
odredbi članka 9. stavak 3. Zakona.

Ponudite­lj je podneskom od 21. siječ­nja 2005.
godine, dostavio I. dodatak garanciji broj 05001220001, kojim se rok va­ljanosti
garancije s roka 15. ožujka 2005. godine produ­ljuje do 30. trav­nja 2005.
godine, na način kako je to Komisija tražila dana 12. siječ­nja 2005. godine.

V) Uvidom u dokumentaciju dostav­ljenu uz predmetni
zahtjev, utvrđeno je da Ponudite­lj nije sukladno članku 12. stavak 2. točka 7.
Zakona, priložio Odluku agencije za zaštitu tržišnog natjeca­nja o prijav­ljenoj
namjeri provedbe koncentracije poduzetnika u smislu odredbi Zakona o zaštiti tržišnog
natjeca­nja.

Ponudite­lj je na zahtjev Komisije od 12. siječ­nja
2005. godine, podneskom od dana 21. siječ­nja 2005. godine, dostavio Izjavu
Ponudite­lja da nije obveznik Agenciji za zaštitu tržišnog natjeca­nja
prijaviti namjeru provedbe koncentracije poduzetnika u smislu odredbi Zakona o
zaštiti tržišnog natjeca­nja, potpisanu od strane Mije Šimića, direktora
Ponudite­lja.

VI) Ponudite­lj je, sukladno odredbi članka 2. točke
6. Zakona, teme­ljem Ugovora o kupoprodaji dionica, sklop­ljenog dana 14. srp­nja
2003. godine, stekao 32.800 dionica s pravom glasa Izdavate­lja što predstav­lja
4,93% učešća u teme­ljnom kapitalu Izdavate­lja, odnosno 5,46% glasova od
ukupnog broja glasova koje daju dionice Izdavate­lja s pravom glasa, po cijeni
od 27,00 kn za jednu dionicu, a nakon koje­g stjeca­nja Ponudite­lj raspolaže
sa 549.304 dionica s pravom glasa Izdavate­lja što predstav­lja 82,69% učešća u
teme­ljnom kapitalu Izdavate­lja, odnosno 91,51% glasova od ukupnog broja
glasova koje daju dionice Izdavate­lja s pravom glasa, te je tako došao u
obvezu objav­ljiva­nja ponude za preuzima­nje, sukladno odredbi članka 4.
stavka 1., a u svezi s člankom 37. stavak 2. Zakona.

VII) Cijena po kojoj Ponudite­lj
nudi otkup dionica u ponudi za preuzima­nje iznosi 54,00 kn po dionici. Prema očitova­njima
Zagrebačke burze d.d., Zagreb, i Varaždinske burze d.d., Varaždin, dostav­ljenim
na zahtjev Komisije, na Zagrebačkoj burzi d.d., Zagreb, nije bilo trgova­nja dionicama
Izdavate­lja u zad­nja tri mjeseca prije nastanka obveze objav­ljiva­nja ponude
za preuzima­nje, dok je na Varaždinskoj burzi d.d., Varaždin, u istom razdob­lju
prosječna cijena ostvarena na burzi niža od ponuđene cijene, te je utvrđeno da
je cijena izražena u ponudi za preuzima­nje u iznosu od 54,00 kn po dionici,
utvrđena u skladu s odredbom članka 15. stavci 3. – 6. Zakona.

VIII) Ponudite­lj je vlasnik
549.304 dionica Izdavate­lja, Izdavate­lj raspolaže sa 64.010 vlastitih
dionica, a teme­ljni kapital Izdavate­lja podije­ljen je na 664.271 redovnih
dionica, svaka u nominalnom iznosu od 100,00 kn. Novčana sredstva za plaća­nje
preostalih dionica Izdavate­lja s pravom glasa potrebno je, osigurati sukladno
odredbi članka 9. stavka 1. Zakona, za plaća­nje preostalih 50.957 dionica
Izdavate­lja s pravom glasa, u iznosu od najma­nje 2.751.678,00 kn. Uvidom u
Garanciju broj 05001220001 koju je dana 3. siječ­nja 2005. godine u korist svih
dioničara Izdavate­lja izdala RAIFFEISENBANK AUSTRIA d.d., Zagreb, Petri­njska
59, utvrđeno je da je Ponudite­lj osigurao sredstva u iznosu od 6.208.218,00
kn.

IX) Nada­lje, utvrđeno je da
su Zahtjevu priložene potvrde o plaćenoj administrativnoj pristojbi i naknadi,
sukladno odredbama članka 2. točke 24. Pravilnika o vrsti i visini
administrativnih pristojbi i naknada (»Narodne novine« broj 115/02 i 43/03).

X) Budući da je Ponudite­lj
Komisiji dostavio izmjenu teksta ponude za preuzima­nje i dokumentaciju na način
kako je to od ­nje­ga zatraženo u pogledu svih utvrđenih nedostataka, odlučeno
je kao u izreci.

XI) Teme­ljem odredbe članka
8. stavka 4. Zakona o tržištu vrijednosnih papira, ovo Rješe­nje objav­ljuje se
u »Narodnim novinama«.

UPUTA
O PRAVNOM LIJEKU

Protiv
ovog Rješe­nja žalba nije dopuštena, ali se može pokrenuti upravni spor podnoše­njem
tužbe Upravnom sudu Republike Hrvatske u roku 30 dana od dana primitka ovog Rješe­nja.

Klasa:
UP/I-450-08/04-02/151
Urbroj: 567-01/05-15
Zagreb, 27. siječ­nja 2005.

Predsjednik Komisije
**Mi­ljenko Fičor,** v. r.

Rješenje, NN 19/2005-324